als_Latn dik_Latn sag_Latn
Terroristët e armatosur në Siri djegin disa kopje të Kur’anit fisnik
Sektori ndërkombëtar: Pjesëtarë të grupeve të armatosura terroriste në Siri gjatë sulmit të tyre në qytetin Hatla në Deirul-Zur, pasi kanë plaçkitur gjërat e një xhamie dhe një teqe, kanë djegur disa kopje të Kur’anit fisnik dhe shumë libra fetare, ndërsa më pas kanë vendosur lëndë eksplozive dhe kanë shkatërruar këto dy objekte fetare.
Agjencia Kur’anore Ndërkombëtare e Lajmeve (IKNA) duke cituar kanalin televiziv Al Alam, njofton se ngjarja ka ndodhur sot në mëngjes dhe pjesëtarët e grupeve terroriste pasi shkatërruan këto dy objekte fetare kanë kremtuar për një kohë të gjatë mbi gërmadhat e tyre. Vlen të theksohet se edhe muajin e kaluar një grup i terroristëve të armatosur kanë kryer një sulm në qytetin Hatla ku kanë vrarë 28 civilë sirianë dhe mbi 3 mijë banorë të këtij qyteti i kanë detyruar të shpërngulen nga shtëpitë e tyre vetëm se i përkasin një shkolle tjetër të të menduarit islam. Sulmi ndaj objekteve fetare dhe shkatërrimi i tyre duke përfshi edhe varrezat myslimane është një krim kundër kulturës islame i cili është kryer nga grupet terroriste vazhdimisht gjatë gjithë trazirave në Siri. Pavarësisht se gjithnjë publikohen video-filma në media që tregojnë lloj-lloj krime të ndryshme anti-njerëzore që po kryhen nga grupet terroriste të armatosura në Siri, shtetet perëndimore dhe aleatet e tyre rajonal akoma vazhdojnë të mbështesin grupet terroriste në të gjitha aspektet. 1264113
als_Latn als_Latn als_Latn